โบรกฯ เชียร์ “ซื้อ” RS รับผลดีโควิด หนุนยอดขายออนไลน์โต
โบรกฯ เชียร์ “ซื้อ” RS รับผลดีโควิด หนุนยอดขายออนไลน์โต
โบรกฯ เชียร์ “ซื้อ” RS รับผลดีโควิด หนุนยอดขายออนไลน์โต
15 เม.ย. 2564

“ข่าวหุ้นธุรกิจออนไลน์” ได้ทำการรวบรวมบทวิเคราะห์เกี่ยวกับหุ้น บริษัท อาร์เอส จำกัด (มหาชน) หรือ RS หลังนักวิเคราะห์จากหลากหลายสำนักมองว่า ผลการดำเนินงานในปี 2564-2565 ยังคงเติบโตขึ้นอย่างโดดเด่น ทั้งจากธุรกิจคอมเมิร์ช และการออกผลิตภัณฑ์ใหม่ๆ ของบริษัท
โดย บล.เคจีไอ (ประเทศไทย) ระบุในบทวิเคราะห์ แนะนำ “ซื้อ” หุ้น RS ราคาเป้าหมาย 37.75 บาท/หุ้น โดย RS ตั้งเป้ารายได้จากยอดขายและการให้บริการในปี 2564 ที่ 5.7 พันล้านบาท จากยอดขายที่โตทุกกลุ่ม ทั้งสินค้าที่จำหน่ายอยู่ในปัจจุบัน และสินค้าใหม่ อย่างเช่น อาหารเสริม ยาสามัญประจำบ้าน ผลิตภัณฑ์ที่จำหน่ายบนแพลตฟอร์มใหม่ หรือ Exclusive Distribution Network (EDN) เครื่องดื่ม และอาหารสัตว์เลี้ยง นอกจากนี้บริษัทยังเตรียมออกวางจำหน่ายสินค้าใหม่ที่มีส่วนผสมของกัญชงด้วย
ทั้งนี้ บล.เคจีไอ (ประเทศไทย) ยังคงประมาณการกำไรสุทธิปี 2564-65 เอาไว้ที่ 839 ล้านบาท (เพิ่มขึ้น 59% เมื่อเทียบจากปีก่อน) และ 1.2 พันล้านบาท (เพิ่มขึ้น 46% เมื่อเทียบจากปีก่อน)
ส่วน บล.เคทีบีเอสที ระบุในบทวิเคราะห์ แนะนำ “ซื้อ” หุ้น RS ราคาเป้าหมาย 31 บาท มองว่าการแพร่ระบาดของเชื้อไวรัสโควิด-19 ครั้งใหม่ที่เกิดขึ้น อาจจะส่งผลกระทบเชิงบวกต่อ RS เนื่องจากประชาชนจะอาศัยอยู่บ้านมากขึ้น และหันมาซื้อสินค้าระบบออนไลน์ หรือช่องทางอื่น ๆ ที่ไม่ต้องเดินทางออกจากที่พักอาศัย
นอกจากนี้ เปิดตัว 2 แบรนด์ใหม่ภายใต้ Lifestar ได้แก่ Well U ซึ่งมีผลิตภัณฑ์”Collagen Dipeptide &amp; Tripeptide วางจำหน่ายผ่านตัวแทนจำหน่ายและร้านค้าปลีกต่าง ๆ ตั้งเป้ารายได้ 500 ล้านบาท/ปี และCamu C ซึ่งเป็น Functional Drink แรกในไทยที่ใช้ Camu Camu ผสม ใช้ Kim Soo Hyun ดาราดังของเกาหลีเป็น presenter ตั้งเป้ารายได้ที่ 600 ล้านบาท/ปี
ขณะที่ผลิตภัณฑ์จากกัญชง RS มีแผนที่จะเริ่มวางจำหน่ายผลิตภัณฑ์กัญชงตั้งแต่ มิ.ย.-พ.ย. โดยตั้งเป้ารายได้รวมจากผลิตภัณฑ์กัญชงที่ 1.9- 2.0 พันล้านบาท/ปี ทั้งนี้ ผู้บริหารคาดว่า อย. จะอนุมัติใบอนุญาตโรงสกัดใน เม.ย. สำหรับปี 64 ผู้บริหารคาดรายได้จากผลิตภัณฑ์กัญชงที่ 500-700 ล้านบาท
พร้อมกับ บล.ทิสโก้ ระบุในบทวิเคราะห์ แนะนำ “ซื้อ” หุ้น RS ราคาเป้าหมาย 31 บาท โดย RS ตั้งเป้ารายได้ปี 64 ที่ 5,700 ล้านบาท เพิ่มขึ้น 51% จากปีก่อน จากธุรกิจมีเดีย 1,700 ล้านบาท และธุรกิจ commerce  4,000 ล้านบาท (ยังไม่รวมธุรกิจสินค้ากัญชง) แบ่งเป็นกลุ่มสินค้าเดิม 3,000 ล้านบาท และกลุ่มสินค้าใหม่ 3 กลุ่ม 1,000 ล้านบาทในส่วนอาหารเสริม functional drink และอาหารสัตว์ และงบค่าใช้จ่ายการตลาดสินค้าใหม่ 300 ล้านบาท
โดยคาดผลประกอบการเติบโตต่อเนื่องจากธุรกิจ Commerce มีมุมมองเชิงบวกต่อบริษัทในการขยายตลาดสินค้าเพื่อสุขภาพและสินค้ากลุ่มกัญชง สอดคล้องตามพฤติกรรมผู้บริโภคที่หันมาใส่ใจสุขภาพมากขึ้น ซึ่งตลาดนี้มีมูลค่าสูง